**ภาคนิพนธ์เรื่อง** การพัฒนาแอปพลิเคชันบริหารจัดการซ่อมบำรุงบนระบบปฏิบัติการ

แอนดรอยด์

The Development of Maintenance Service Management

Application on Android

**จัดทำโดย** นายปิยะพงษ์ ทรัพย์ลาภลอยรหัสนักศึกษา025830491013-0

**อาจารย์ที่ปรึกษา** อาจารย์เสาวคนธ์ หอมสุด

**ปริญญา** วิทยาศาสตรบัณฑิต

**สาขาวิชา** เทคโนโลยีสารสนเทศ

**ปีการศึกษา** 2561

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**บทคัดย่อ**

ภาคนิพนธ์เรื่องการพัฒนาแอปพลิเคชันบริหารจัดการซ่อมบำรุงบนระบบปฏิบัติการ แอนดรอยด์นี้มีวัตถุประสงค์เพื่อพัฒนาเป็นแอปพลิเคชัน เพื่อช่วยอำนวยความสะดวก ทำให้ผู้ใช้งานสามารถแจ้งซ่อมและสามารถติดตามสถานะคำร้องของตนเองได้ เพื่อให้หัวหน้าฝ่ายอาคารสะดวกในการมอบหมายงานให้แก่ช่างและให้สามารถดูรายละเอียดงานซ่อมได้ และเพื่อให้ช่างเทคนิคสะดวกในการรายงานสถานะการซ่อมบำรุง โดยผู้จัดทำได้พัฒนาแอปพลิเคชันด้วยภาษา จาวา (JAVA) ภาษาพีเอชพี (PHP) และใช้ระบบจัดการฐานข้อมูล MySQL จากการพัฒนาระบบได้แบ่งการทำงานของระบบออกเป็น 2 ส่วน เว็บแอปพลิเคชันการบริหารจัดการในส่วนผู้ดูแลระบบ และแอปพลิเคชันในส่วนผู้ใช้ทั่วไป โดยมีบทบาทในการใช้งานใช้งานแอปพลิเคชัน 4 บทบาท 1) บทบาทผู้แจ้งซ่อมที่สามารถทำการแจ้งซ่อมอุปกรณ์ครุภัณฑ์ได้อย่างสะดวกรวดเร็ว และสามารถเฝ้าติดตามสถานะของใบคำร้องได้ทันที 2) บทบาทหัวหน้าฝ่ายอาคารสถานที่สามารถมอบหมายงานให้แก่ช่างเทคนิคได้โดยตรง และสามารถบ่งบอกสถานะความสำคัญของใบคำร้องให้แก่ช่างเทคนิค รวมถึงสามารถส่งขออนุมัติงบประมาณให้แก่ผู้บริหารได้อย่างรวดเร็ว 3) บทบาทช่างเทคนิค สามารถประเมินความเสียหายและสามารถคำนวณงบประมาณที่จะต้องใช้ในการซ่อมให้แก่หัวหน้าฝ่ายอาคารสถานที่ได้ รวมถึงสามารถปิดงานซ่อมได้รวดเร็ว และ 4) บทบาทผู้บริหาร สามารถทำการอนุมัติงบประมาณที่ใช้ในการซ่อมได้ จากการส่งเรื่องโดยหัวหน้าฝ่ายอาคารสถานที่ และสามารถดูสรุปรายงานได้

**กิตติกรรมประกาศ**

ภาคนิพนธ์นี้สำเร็จลุล่วงได้ด้วยความกรุณาจาก อาจารย์เสาวคนธ์ หอมสุด อาจารย์ที่ปรึกษาภาคนิพนธ์และอาจารย์ท่านอื่นที่มีส่วนเกี่ยวข้อง ที่ได้ให้คำเสนอแนะ แนวคิด ตลอดจนแก้ไขข้อบกพร่องต่าง ๆ มาโดยตลอด จนภาคนิพนธ์เล่มนี้สำเร็จสมบูรณ์ ผู้จัดทำจึงขอกราบขอบพระคุณเป็นอย่างสูง

ขอกราบขอบพระคุณพ่อ คุณแม่ และผู้ปกครอง ที่ให้คำปรึกษาในเรื่องต่าง ๆ รวมทั้งเป็นกำลังใจที่ดีเสมอมา

สุดท้ายนี้ขอขอบคุณเพื่อน ๆ พี่ ๆ ที่ช่วยให้คำแนะนำที่ดี ๆ เกี่ยวกับการออกแบบการทำงานของหน้าแอปพลิเคชัน และเกี่ยวกับการเลือกใช้คำ

นายปิยะพงษ์ ทรัพย์ลาภลอย

พฤษภาคม 2562